SET ปิดเช้าพุ่งเกือบ 14 จุด รับบวกตปท. หลังจีน-สหรัฐฯเจรจาหลีกเลี่ยงสงครามการค้า
SET ปิดเช้าพุ่งเกือบ 14 จุด รับปัจจัยบวกต่างประเทศ หลังจีน-สหรัฐฯเจรจาหลีกเลี่ยงสงครามการค้า โดยดัชนีปิดเช้านี้ที่ระดับ 1,715.71 จุด เพิ่มขึ้น 13.92 จุด หรือ 0.82% มูลค่าการซื้อขาย 2.85 หมื่นลบ.
1 ส.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (1 ส.ค.) ระดับ 1,715.71 จุด เพิ่มขึ้น 13.92 จุด หรือ 0.82% มูลค่าการซื้อขาย 2.85 หมื่นลบ.
ด้าน บล.เคที ซีมิโก้ ระบุในบทวิเคราะห์ (1 ส.ค.) คาดตลาดหุ้นไทยวันนี้ ปรับขึ้น แนวต้าน 1716/1725 จุด แนวรับ 1700/1680 จุด โดยคาดได้รับ sentiment บวกจากปัจจัยต่างประเทศ หลังมีกระแสข่าวว่า ตัวแทนของนาย Steven Mnuchin รัฐมนตรีคลังสหรัฐฯ และนาย Liu He รองนายกฯ จีน กำลังเจรจาอย่างไม่เป็นทางการเพื่อหลีกเลี่ยงสงครามการค้า
ทั้งนี้ ต้องจับตาว่าสหรัฐฯ จะยืดเวลาทบทวนการเก็บภาษีสินค้านำเข้าจากจีนของสหรัฐฯ วงเงิน 1.6 หมื่นล้านดอลลาร์ ที่อัตรา 25% หรือไม่ จากเดิมที่ครบกำหนดเวลาในการพิจารณาในวันนี้ รวมถึงคำขู่ของสหรัฐฯ ต่อการเรียกเก็บภาษีเพิ่มเติมในสินค้าวงเงินกว่า 2 แสนล้านดอลลาร์ โดยมีกระแสข่าวว่าอาจเพิ่มอัตราภาษีเป็น 25% จากเดิม 10% อีกด้วย อย่างไรก็ดี เราคาดว่าดัชนี SET ยังมีโมเมนตัม ของการปรับขึ้นได้อยู่ จากแรงหนุนกระแสเงินทุนต่างชาติ โดยมองเป้าหมายทำกำไรระยะสั้นบริเวณ 1720-1725 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT   มูลค่าการซื้อขาย 2,951.03 ล้านบาท ปิดที่  52 บาท เพิ่มขึ้น 0.75 บาท
PTTGC มูลค่าการซื้อขาย 1,462.25 ล้านบาท ปิดที่ 83.75 บาท เพิ่มขึ้น 2 บาท
CPALL มูลค่าการซื้อขาย 1,026.23 ล้านบาท ปิดที่ 75 บาท ราคาไม่เปลี่ยนแปลง
SCB มูลค่าการซื้อขาย 962.17 ล้านบาท ปิดที่ 141 บาท เพิ่มขึ้น 1 บาท
PTTEP   มูลค่าการซื้อขาย 854.54 ล้านบาท ปิดที่ 141 บาท เพิ่มขึ้น 2.50 บาท